Ir-Regolament tal-Kummissjoni (KE) No. 532/2001
tas-16 ta’ Marzu 2001
li jemenda r-Regolament (KE) No. 2561/1999 li tistabbilixxi il-marketing standard għall-piżelli
IL-KUMMISSJONI TAL-KOMUNITAJIET EWROPEJ,
Wara li kkunsidrat t-Trattat li jistabbilixxi l-Komunità Ewropea,
Wara li kkunsidrat r-Regolament tal-Kunsill (KE) No. 2200/96 tat-28 ta’ Ottubru 1996 dwar l-organizzazzjoni komuni tas-suq tal-frott u ħxejjex [1], kif l-aħħar amendat bir-Regolament (KE) No 2826/2000 [2], u b’mod partikolari Artikolu 2(2) tiegħu.
Billi:
(1) L-Anness għar-Regolament tal-Kummissjoni (KE) No 2561/1999 tat-3 ta’ Diċembru 1999 li jistabbilixxi il-marketing standard tal-piżelli [3], jipprovdi definizzjoni, klassifikazzjoni, preżentazzjoni u valutazzjoni tal-piżelli.
(2) Sabiex ikun hemm trasparenza fis-suq dinji, dawk id-dispożizzjonijiet għandhom jiġu emendati sabiex ikun hemm distinzjoni ċara bejn li tqaxxar il-piżelli u dawk il-piżelli li jridu jiġu ikkunsmati bil-qoxra. Il-grad tal-klassifikazzjoni għall-piżelli rakkomandat mill-Kummissjoni Ekonomika tan-Nazzjonijiet Uniti għall-Ewropa jagħmel din it-tip ta’ distinzjoni u jadatta l-kriterji għall-klassifikazzjoni u r-regoli għall-valutazzjoni għall-karatteristiċi ta’ dawn iż-żewġ gruppi ta’ piżelli. Barra minn hekk, il-piżelli li sejrin ikunu kkunsmati bil-qoxra għandhom ikunu vvalutati bit-trufijiet maqtughin u l-grad tal-klassifikazzjoni għandu jiġi adattat għal dan it-tip ta’ kummerċ.
(3) Il-miżuri li hemm provediment dwarhom f’dan ir-Regolament huma konformi mal-opinjoni tal-Kumitat ta’ Ġestjoni għall-Frott u l-Ħxejjex,
ADOTTAT DAN IR-REGOLAMENT:
Artikolu 1
L-Anness tar-Regolament (KE) No 2561/1999 huwa mibdul bl-Anness ta’ din ir-Regolament.
Artikolu 2
Dan ir-Regolament għandu jidħol fis-sseħħ fl-għoxrin jum ta’ wara l-pubblikazzjoni tiegħu fil-Ġurnal Uffiċċjali tal-Komunitajiet Ewropej.
Għandu jkun japplika mill-ewwel jum tat-tieni xahar wara x-xahar li fih ikun beda jsseħħ.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħul fi Brussel, is-16 ta’ Marzu 2001